Sisekaitseakadeemia 2019/2020. õppeaasta

**KROSSIJOOKSU MEISTRIVÕISTLUSTE**

 **J U H E N D**

## I EESMÄRK

* Pakkuda akadeemia õppuritele, töötajatele ja vilistlastele sportimis- ja liikumismotivatsiooni.
* Tähistada rahvusvahelist üliõpilasspordi päeva IDUS.
* Selgitada Sisekaitseakadeemia 2019/2020. õppeaasta paremad individuaalvõistlejad ja võistkonnad krossijooksus.

## II AEG JA KOHT

**REEDEL, 20. septembril algusega kell 10.40 Pirita terviseradadel.** Stardipaik on Pirita spordikeskusest/velotrekist paarsada meetrit mööda suusaraja põhja Lükati silla suunas.

**III DISTANTS nii naistele kui meestele on 3 kilomeetrit. Joostakse/kõnnitakse 1 km pikkusel ringil, kokku 3 ringi.**

Kuna spordipäeval osalemine on kohustuslik, siis pakume neile, kes pole jooksutrenni teinud, raja läbimist kiirkõnni või kepikõnniga.

**IV ORIENTEERUV AJAKAVA**

10.25 numbrite jagamine kõndijatele

10.40 kõndijate (M+N) ühisstart

11.15 meeste 1. jooks

11.45 naiste 1. jooks

12.15 meeste 2. jooks (tugevam jooks)

12.45 naiste 2. jooks (tugevam jooks)

Alates 12.00 orienteerumise stardid jooksuraja lähistel

## IV OSAVÕTJAD

Osa võivad võtta kõik akadeemia õppurid ja töötajad. Akadeemia vilistlastele on eelregistreerimisega osalemine lubatud väljaspool medaliarvestust.

## V VÕITJATE SELGITAMINE

Individuaalne paremus selgitatakse vastavalt distantsi läbimise ajale. Võistkondlik paremusjärjestus selgitatakse võistkonna mees- ja naisvõistlejate poolt teenitud individuaalsete punktide liitmise teel järgmiselt:

1. koht nii palju punkte, kui palju võistlejaid vastaval distantsil osaleb

2. koht 1 punkt vähem, kui 1. koha võistlejal, jne

viimane koht - 1 punkt. Võidab suurima punktisumma kogunud võistkond, võrdsete punktide korral otsustab paremuse individuaalne parem koht. Võistkondlikku arvestust peetakse kolledžite, töötajate ja sisejulgeoleku magistrantide vahel.

## VI AUTASUSTAMINE

Medalitega autasustatakse individuaalseid esikolmikuid ja rändkarikaga võistkondlikku võitjat. Osalejate vahel loositakse välja auhindu.

**VII ÜLDKÜSIMUSED**

Võistlustel juhindutakse Eesti Vabariigis kehtivatest võistlusmäärustest. Võistluste käigus üles kerkinud küsimused lahendatakse kohtunike kogu poolt.

**VIII REGISTREERIMINE**

Osalema on oodatud kõik õppurid ja töötajad. Tulge piisavalt vara enne enda võistluse algust kohale. Registreeritakse ja numbreid jagatakse vahetult enne starti.

Epp Jalakas

spordijuht-lektor

JOOKSURAJA SKEEM

